|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΕΣΩΤΕΡΙΚΩΝ**  **ΓΕΝΙΚΗ ΓΡΑΜΜΑΤΕΙΑ ΑΝΘΡΩΠΙΝΟΥ ΔΥΝΑΜΙΚΟΥ ΔΗΜΟΣΙΟΥ ΤΟΜΕΑ**  **ΓΕΝΙΚΗ ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ ΔΗΜΟΣΙΟΥ ΤΟΜΕΑ**  **ΔΙΕΥΘΥΝΣΗ ΑΞΙΟΛΟΓΗΣΗΣ ΚΑΙ ΠΑΡΑΚΟΛΟΥΘΗΣΗΣ ΔΙΑΔΙΚΑΣΙΩΝ ΕΠΙΛΟΓΗΣ ΚΑΙ ΠΕΙΘΑΡΧΙΚΩΝ ΘΕΜΑΤΩΝ** | **ΑΝΑΡΤΗΤΕΑ**  **ΕΞ ΕΠΕΙΓΟΝ**  Αθήνα, 14 Ιανουαρίου 2020    **Αριθμ. Πρωτ.:**  ΔΑΠΔΕΠ/Φ.7/ 1 /οικ. 2118  **ΠΡΟΣ : Όπως ο πίνακας αποδεκτών** |
| Ταχ. Δ/νση: Βασ. Σοφίας 15, 106 74, Αθήνα  Τηλ.:, 2131306026, 2131313385/-3335  Fax: 2131306037 |

**ΘΕΜΑ: «Άμεσες ενέργειες των Πρωτοβάθμιων Πειθαρχικών Συμβουλίων για αποστολή στοιχείων»**

Σύμφωνα με τις διατάξεις της παραγράφου 8 του άρθρου 146Α του Ν. 3528/2007 (Κώδικας Κατάστασης Δημοσίων Πολιτικών Διοικητικών Υπαλλήλων και Υπαλλήλων ΝΠΔΔ) «*Τα πειθαρχικά συμβούλια είναι υποχρεωμένα να ενημερώνουν σε τακτά χρονικά διαστήματα το Δευτεροβάθμιο Πειθαρχικό Συμβούλιο για την πορεία και την έκβαση των πειθαρχικών υποθέσεων, από την εισαγωγή τους σε αυτά μέχρι την έκδοση της πειθαρχικής απόφασης*.». Επίσης, σύμφωνα με τις διατάξεις της περ. γ’ της παραγράφου 2 του άρθρου 17 του Π.Δ. 133/2017 (ΦΕΚ Α’ 161, Οργανισμός του Υπουργείου Διοικητικής Ανασυγκρότησης) στις αρμοδιότητες του Τμήματος Γραμματειακής Υποστήριξης του Δευτεροβάθμιου Πειθαρχικού Συμβουλίου ανήκουν «*…… γ) Η παρακολούθηση της πορείας των πειθαρχικών υποθέσεων που εισάγονται στα Πρωτοβάθμια Πειθαρχικά Συμβούλια. δ) Η τήρηση στοιχείων για την σύσταση και συγκρότηση των Πρωτοβάθμιων Πειθαρχικών Συμβουλίων.*».

Συναφώς είχε εκδοθεί και η υπ’ αριθ. 1924/οικ.45923/04-12-2018 (ΑΔΑ: 6ΖΑ0465ΧΘΨ-ΒΕΖ) εγκύκλιος της Υπηρεσίας μας με θέμα την αποστολή στοιχείων για τη συγκρότηση των Πρωτοβάθμιων Πειθαρχικών Συμβουλίων και του Δευτεροβάθμιου Πειθαρχικού Συμβουλίου με θητεία από 01-01-2019 έως 31-12-2020.

Ως εκ τούτου καλούνται τα Πρωτοβάθμια Πειθαρχικά Συμβούλια να προβούν στη συμπλήρωση και αποστολή του αρχείου Excel με τίτλο «**Στοιχεία πειθαρχικών υποθέσεων Πρωτοβάθμιων Πειθαρχικών Συμβουλίων**», που βρίσκεται αναρτημένο στην ιστοσελίδα του Υπουργείου μας ([www.ypes.gr](http://www.ypes.gr)) στη διαδρομή Ανθρώπινο Δυναμικό Δημοσίου Τομέα → Πειθαρχικά Συμβούλια (<https://www.ypes.gr/anthropino-dynamiko-dimosioy-tomea/peitharchika-symvoylia>), στην ηλεκτρονική διεύθυνση [k.sarantakou@ydmed.gov.gr](mailto:k.sarantakou@ydmed.gov.gr)και στην ηλεκτρονική διεύθυνση [d.kosma@ydmed.gov.gr](mailto:d.kosma@ydmed.gov.gr) μέχρι τις **31-1-2020.**

Στο αρχείο Excel καταχωρίζονται στοιχεία σχετικά με:

* τον αριθμό των υποθέσεων που είχαν **εκδικασθεί από 01-01-2019 έως 31-12-2019**
* τον αριθμό των υποθέσεων που **εκκρεμούσαν έως τις 31-12-2019**
* **λειτουργικά προβλήματα** που ενδεχομένως υπάρχουν και καθυστερούν την εκδίκαση των πειθαρχικών υποθέσεων
* την **ημερομηνία εισαγωγής** κάθε εκδικασθείσας υπόθεσης (από 01-01-2019 έως 31-12-2019) στο οικείο Πρωτοβάθμιο Πειθαρχικό Συμβούλιο (βάσει της ημερομηνίας πρωτοκόλλου του εισερχομένου εγγράφου)
* την **ημερομηνία έκδοσης της απόφασης** για κάθε εκδικασθείσα υπόθεση (από 01-01-2019 έως 31-12-2019)
* την **εκδοθείσα απόφαση** για κάθε εκδικασθείσα υπόθεση (επιλογή από συγκεκριμένη λίστα)

Η εν λόγω ενημέρωση κρίνεται ως απαραίτητη προκειμένου η Γενική Γραμματεία Ανθρώπινου Δυναμικού Δημόσιου Τομέα του Υπουργείου Εσωτερικών να έχει πλήρη εικόνα για την πορεία των πειθαρχικών υποθέσεων στα οικεία Πρωτοβάθμια Πειθαρχικά Συμβούλια, ώστε να εξάγει χρήσιμα συμπεράσματα.

**Ο Υπουργός**

**Παναγιώτης Θεοδωρικάκος**

**ΠΙΝΑΚΑΣ ΑΠΟΔΕΚΤΩΝ**

1. **Γενική Γραμματεία Πρωθυπουργού**
2. **Όλα τα Υπουργεία**

Α. Διευθύνσεις Διοικητικού/Προσωπικού (Με την παράκληση να αποστείλουν άμεσα την παρούσα στα Πρωτοβάθμια Πειθαρχικά Συμβούλια αρμοδιότητάς τους.)

Β. Διευθύνσεις Εποπτείας ΝΠΔΔ (Με την παράκληση να αποστείλουν άμεσα την παρούσα στα Πρωτοβάθμια Πειθαρχικά Συμβούλια αρμοδιότητάς τους.)

1. **Γενικές και Ειδικές Γραμματείες Υπουργείων**

Α. Διευθύνσεις Διοικητικού/Προσωπικού (Με την παράκληση να αποστείλουν άμεσα την παρούσα στα Πρωτοβάθμια Πειθαρχικά Συμβούλια αρμοδιότητάς τους.)

Β. Διευθύνσεις Εποπτείας ΝΠΔΔ (Με την παράκληση να αποστείλουν άμεσα την παρούσα στα Πρωτοβάθμια Πειθαρχικά Συμβούλια αρμοδιότητάς τους.)

1. **Όλες τις αυτοτελείς Γενικές και Ειδικές Γραμματείες**

Διευθύνσεις Διοικητικού/Προσωπικού (Με την παράκληση να αποστείλουν άμεσα την παρούσα στα Πρωτοβάθμια Πειθαρχικά Συμβούλια αρμοδιότητάς τους.)

1. **Όλες τις Αποκεντρωμένες Διοικήσεις**

Διευθύνσεις Διοικητικού/Προσωπικού (Με την παράκληση να αποστείλουν άμεσα την παρούσα στα Πρωτοβάθμια Πειθαρχικά Συμβούλια αρμοδιότητάς τους.)

1. **Όλες τις Ανεξάρτητες Αρχές** (Με την παράκληση να αποστείλουν άμεσα την παρούσα στα Πρωτοβάθμια Πειθαρχικά Συμβούλια αρμοδιότητάς τους.)
2. **Όλες τις Περιφέρειες**

Διευθύνσεις Διοικητικού/Προσωπικού (Με την παράκληση να αποστείλουν άμεσα την παρούσα στα Πρωτοβάθμια Πειθαρχικά Συμβούλια με αρμοδιότητα επί των υποθέσεων των υπαλλήλων των ΟΤΑ α’ και β’ βαθμού.)

1. **ΝΣΚ, Διεύθυνση Διοικητικού και Λειτουργικής Υποστήριξης** tdprosopikou@nsk.gr

**ΚΟΙΝ.**:

1. Όλα τα Υπουργεία - Γραφεία Υπουργών, Αναπληρωτών Υπουργών και Υφυπουργών
2. Γραφεία Γενικών Γραμματέων
3. Γραφεία Ειδικών Γραμματέων
4. Περιφέρειες - Γραφεία Περιφερειαρχών
5. Πρόεδρο του Δευτεροβάθμιου Πειθαρχικού Συμβουλίου

**ΕΣΩΤΕΡΙΚΗ ΔΙΑΝΟΜΗ:**

* Γραφείο κου Υπουργού
* Γραφείο κας Γενικού Γραμματέα
* Γραφεία κ.κ. Προϊσταμένων Γενικών Διευθύνσεων
* Γραφεία κ.κ. Προϊσταμένων Διευθύνσεων